Diari Oficial de la Generalitat Valenciana


Sumari del DOGV 1608, del 23-08-1991 (1991/822436)

ACORD de 23 de juliol de 1991, del Consell de la Generalitat Valenciana, pel qual declara la urgent ocupació dels bens i drets subjectes a expedient d'expropiació forçosa de l'Ajuntament d'Alzira (València).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1608

Data del DOGV
:   23-08-1991

Secció del DOGV
:   ALTRES DISPOSICIONS

Número del document
:   1991/822436


Data del document
:   23-07-1991

Organisme emissor
:   Conselleria d'Administració Pública

Tipus de document
:   Acord

ACORD de 23 de juliol de 1991, del Consell de la Generalitat Valenciana, pel qual declara la urgent ocupació del béns i drets subjectes a expedient d'expropiació forçosa de l'Ajuntament d'Alzira (València).  
L'Ajuntament d'Alzira, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de construcció d'un nou Parc de Bombers.  
Aquesta declaració d'urgent ocupació es justifica d'una banda, perquè l?obra està inclosa en el pla d'actuacions del Consorci per al Servei de Prevenció i Extinció d'incendis de la província de València i de la Diputació per a l?exercici de 1990 i, per tant, la demora en l?execució pot suposar la pèrdua de les corresponents subvencions i, d'altra banda, en la necessitat de dotar d'equipament a la zona.  
Sotmès l?expedient a informació pública, l?única afectada ha presentat al·legacions ,'les quals han estat acceptades parcialment pel Ple de l'ajuntament en la sessió de 3 de maig de 1991.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 17 i 32 de l?Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, de Govern Valencià, a proposta del Conseller d'administració Pública, el Govern Valencià  
ACORDA:  
Article primer  
Declarar la urgent ocupació dels béns i drets afectats per l'expedient d'expropiació forçosa instruït per l'ajuntament d'Alzira per a l'execució del projecte de construcció d'un nou Parc de Bombers.  
Béns afectats  
Parcel·la objecte d'expropiació núm. 3 del polígon 59 del Parcel·lari Cadastral.  
Titular: Sra. Amparo Hernandis Simarro.  
Descripció: hort amb plantació de tarongers de 15 anys d'edat aproximadament, amb intubació de bassa, pou per a reg, caseta d'eines, compartiment per a motor, basseta de distribució de reg i canals de superfície per a reg. Limita: nord, amb la carretera CC-3322; sud, 36a. del Sr. José Martínez España; est, resta de la mateixa Linya i oest, camí.  
Superfície que s'ha d'expropiar: la superfície que s'ha d'expropiar relacionada en el projecte d'expropiació, comprèn:  
a) L'expropiació dels terrenys de propietat privada que ha d'ocupar l'esmentat parc de bombers, i també els accessoris per a l'obertura de vials i un sector (de dimensions reduïdes) que, en principi, es reserva para la possible construcció d'un Lloc permanent de primers auxilis, per a uniformar i racionalitzar els serveis de Parc de Bombers i Creu Roja.  
b) Per tot això, les superfícies que s'han d'expropiar són les següents  
Amb destinació a: Creu Roja: 467'00 m2.  
Amb destinació a: Parc de Bombers: 6.156'00 m2.  
Amb destinació a: Vials: 716'00 m2.  
Total superfície que s'ha d'expropiar: 7.339'00 m2.  
Article segon  
Aquest acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, per tal que els interessats, una vegada publicada la relació i fins el moment d'alçar-ne l'acta prèvia, puguen formular-hi per escrit davant l'Ajuntament d'Alzira al·legacions als únics efectes d'esmenar possibles errades en la relació dels béns afectats per la urgent ocupació.  
València, 23 de juliol de 1991.  
El Conseller Secretari del Govern Valencià,   
EMERIT BONO I MARTÍNEZ